Tvö fyrirtæki bættust við í Vakann á dögunum . Annars vegar Ensku húsin við Langá á Mýrum , sem er fyrsta gistiheimilið í Vakanum og hins vegar South Iceland Adventure , ungt ferðaþjónustufyrirtæki á Hvolsvelli . Ensku húsin fyrst í stjörnuflokkun Ensku húsin við Langá á Mýrum er fyrsti gististaðurinn á Vesturlandi sem tekinn er inn í gæðakerfið og jafnframt fyrsta gistiheimilið sem fær stjörnuflokkun , en Engu húsin eru fjögurra stjörnu gististaður . Sama fjölskylda í hálfa öldEnsku húsin er fyrirtæki sem hefur verið rekið af sömu fjölskyldu um rúmlega hálfrar aldar skeið , fyrst sem veiðihús við Langá en í seinni tíð sem gistiheimili . Húsið sjálft stóð upphaflega uppi í Galtarholti sem íbúðarhús . Það var síðan flutt , endurgert og opnað sem gistihús árið 2004 af Ragnheiði Jóhannesdóttur og Stefáni Ólafssyni . Vakinn skemmtilegt ferli  Það er búið að vera skemmtilegt ferli að ganga í gæðakerfið Vakann . Það þurfa allir verkferlar að vera í lagi og allar áætlanir að standast og vera til staðar . Þetta er alls 300 atriða listi sem gengur til stiga . Við stóðum okkur greinilega mjög vel í þessu og komumst í fjögurra stjörnu gistiheimili án þess að þurfa að gera gagngerar breytingar hvorki varðandi rekstur eða húsnæði ,  segir Anna Dröfn Sigurjónsdóttir . Þau hafa staðið sig vel að ná þessum áfanga með okkur og við erum þakklát fyrir þeirra framlag . Við teljum þetta fjöður í hattinn fyrir okkur öll .  Anna Dröfn Sigurjónsdóttir og Hjörleifur Stefánsson reka Ensku húsin . South Iceland Adventure ( SIADV ) er ungt ferðaþjónustufyrirtæki á Hvolsvelli þar sem starfa að mestu vinir og fjölskylda . Eigendur eru þrír ungir menn sem hafa allir sterka tengingu við svæðið . Fyrirtækið er bæði ferðaskipuleggjandi og ferðaskrifstofa . Upplifun með persónulegri þjónustuMarkmið SIADV er að skapa upplifun fyrir ferðamanninn með persónulegri þjónustu , staðbundinni þekkingu , ævintýraljóma og öryggi . Sérstök áhersla hefur verið á Suðurlandið og hálendi Íslands . Helga Lucie Káradóttir , öryggisfulltrúi og leiðsögumaður stóð fyrir umsóknarferlinu hjá SIADV og tók á móti VAKANUM fyrir hönd fyrirtækisins . Dagný H. Jóhannsdóttir , framkvæmdastjóri Markaðsstofu Suðurlands , afhenti viðurkenninguna fyrir hönd Vakans og Ferðamálastofu . Þá kom sveitarstjórn Rangárþings eystra ásamt sveitarstjóra , Ísólfi Gylfa Pámassyni , færandi hendi með blómvönd og viðurkenningu frá sveitarfélaginu í tilefni dagsins . Á meðfylgjandi mynd eru Sigurður Bjarni Sveinsson stofnandi og eigandi SIADV , Dagný H.Jóhannsdóttir framkvæmdastjóri Markaðsstofu Suðurlands , Ísólfur Gylfi Pálmason sveitarstjóri Rangárþings eystra , Helga Luicie Káradóttir öryggisfulltrúi og leiðsögumaður SIADV , Björg Árnadóttir framkvæmdastjóri SIADV ásamt starfsfólki .